Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7862. Il-EUR-Lex hu l-aċċess fuq l-Internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat li Jistabbilixxi l-Komunità Ewropea tal-Enerġija Atomika, u b'mod partikolari l-Artikolu 101(2) tiegħu, Wara li kkunsidrat id-deċiżjoni tal-Kunsill li tapprova l-konklużjoni mill-Kummissjoni, f'isem il-Komunità Ewropea għall-Enerġija Atomika, tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u l-Eks-Repubblika Jugoslava tal-Maċedonja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea ("il-Protokoll"), Il-konklużjoni tal-Protokoll hija soġġetta għal proċeduri separati fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea minn naħa u fir-rigward ta' kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika min-naħa l-oħra. Għaldaqstant il-Protokoll għandu jiġi konkluż ukoll f'isem il-Komunità Ewropea tal-Enerġija Atomika fejn jidħlu kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika. IDDEĊIDIET KIF ĠEJ: Il-President tal-Kummissjoni huwa b'hekk awtorizzat li jwettaq il-passi kollha meħtieġa f'isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tkun marbuta bil-Protokoll, b'mod partikolari li tiddepożita n-notifikazzjoni hekk kif previst fl-Artikolu 12 tal-Protokoll. Din id-Deċiżjoni għandha tidħol fis-seħħ fid-data tal-adozzjoni tagħha. Magħmul fi Brussell, l-8 ta' Frar 2016. IL-KUMMISSJONI EWROPEA, Wara li kkunsidrat it-Trattat li Jistabbilixxi l-Komunità Ewropea tal-Enerġija Atomika, u b'mod partikolari l-Artikolu 101(2) tiegħu, Wara li kkunsidrat id-deċiżjoni tal-Kunsill li tapprova l-konklużjoni mill-Kummissjoni, f'isem il-Komunità Ewropea għall-Enerġija Atomika, tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Montenegro, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea ("il-Protokoll"), Il-konklużjoni tal-Protokoll hija soġġetta għal proċeduri separati fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea minn naħa u fir-rigward ta' kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika min-naħa l-oħra. Għaldaqstant il-Protokoll għandu jiġi konkluż ukoll f'isem il-Komunità Ewropea tal-Enerġija Atomika fejn jidħlu kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika, IDDEĊIDIET KIF ĠEJ: Il-President tal-Kummissjoni huwa b'hekk awtorizzat li jwettaq il-passi kollha meħtieġa f'isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tkun marbuta bil-Protokoll, b'mod partikolari li tiddepożita n-notifikazzjoni hekk kif previst fl-Artikolu 11 tal-Protokoll. Din id-Deċiżjoni tidħol fis-seħħ fid-data tal-adozzjoni tagħha. Magħmul fi Brussell, l-8 ta' Frar 2016. IL-KUMMISSJONI EWROPEA, Wara li kkunsidrat t-Trattat li Jistabbilixxi l-Komunità Ewropea tal-Enerġija Atomika, u b'mod partikolari l-Artikolu 101(2) tiegħu, Wara li kkunsidrat id-deċiżjoni tal-Kunsill li tapprova l-konklużjoni mill-Kummissjoni, f'isem il-Komunità Ewropea għall-Enerġija Atomika, tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea ("il-Protokoll"), Il-konklużjoni tal-Protokoll hija soġġetta għal proċeduri separati fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea minn naħa u fir-rigward ta' kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika min-naħa l-oħra. Għaldaqstant il-Protokoll għandu jiġi konkluż ukoll f'isem il-Komunità Ewropea tal-Enerġija Atomika fejn jidħlu kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika, IDDEĊIDIET KIF ĠEJ: Il-President tal-Kummissjoni huwa b'hekk awtorizzat li jwettaq il-passi kollha meħtieġa f'isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tkun marbuta bil-Protokoll, b'mod partikolari li tiddepożita n-notifikazzjoni hekk kif previst fl-Artikolu 9 tal-Protokoll. Din id-Deċiżjoni tidħol fis-seħħ fid-data tal-adozzjoni tagħha. Magħmul fi Brussell, l-8 ta' Frar 2016. IL-KUMMISSJONI EWROPEA, Wara li kkunsidrat it-Trattat li Jistabbilixxi l-Komunità Ewropea tal-Enerġija Atomika, u b'mod partikolari l-Artikolu 101(2) tiegħu, Wara li kkunsidrat id-deċiżjoni tal-Kunsill li tapprova l-konklużjoni mill-Kummissjoni, f'isem il-Komunità Ewropea għall-Enerġija Atomika, tal-Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tas-Serbja, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea ("il-Protokoll"), Il-konklużjoni tal-Protokoll hija soġġetta għal proċeduri separati fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea minn naħa u fir-rigward ta' kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika min-naħa l-oħra. Għaldaqstant il-Protokoll għandu jiġi konkluż ukoll f'isem il-Komunità Ewropea tal-Enerġija Atomika fejn jidħlu kwistjonijiet li jaqgħu taħt it-Trattat li jistabbilixxi l-Komunità Ewropea tal-Enerġija Atomika, IDDEĊIDIET KIF ĠEJ: Il-President tal-Kummissjoni huwa b'hekk awtorizzat li jwettaq il-passi kollha meħtieġa f'isem il-Komunità Ewropea tal-Enerġija Atomika, sabiex jesprimi l-kunsens tal-Komunità Ewropea tal-Enerġija Atomika li tkun marbuta bil-Protokoll, b'mod partikolari li tiddepożita n-notifikazzjoni hekk kif previst fl-Artikolu 13 tal-Protokoll. Din id-Deċiżjoni tidħol fis-seħħ fid-data tal-adozzjoni tagħha. Magħmul fi Brussell, it-8 ta' Frar 2016. IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI, Wara li kkunsidrat it-Trattat dwar il-Funzjonament tal-Unjoni Ewropea, Fit-340 laqgħa tal-Kummissjoni Amministrattiva fit-22 u t-23 ta' Ottubru 2014, id-delegazzjonijiet esprimew tħassib dwar il-problemi li ltaqgħu magħhom b'rabta mal-ħeffa, l-uniformità u l-istruttura tal-iskambju tal-informazzjoni mill-istituzzjonijiet kompetenti bil-għan li jiġu kkalkulati u jingħataw il-benefiċċji tal-familja. Il-kumplessità u t-tul tal-proċedura tal-għoti tal-benefiċċji tal-familja ġew diskussi wkoll waqt il-Laqgħa ta' Ħidma tal-Kummissjoni Amministrattiva dwar il-benefiċċji tal-familja tat-18 ta' April 2012 u waqt il-Forum ta' Riflessjoni dwar kwistjonijiet tal-esportazzjoni u l-kompetenza tal-Benefiċċji tal-Familja fl-10 ta' Marzu 2015. L-iskambju ta' informazzjoni bejn l-istituzzjonijiet għandu jikkonforma mal-Artikoli 68(3) u 76(4) tar-Regolament (KE) Nru 883/2004 u mal-Artikoli 2, 60(2) u (3) tar-Regolament (KE) Nru 987/2009. Skont l-Artikolu 60(3) tar-Regolament (KE) Nru 987/2009, fil-każ li l-istituzzjoni li lilha tkun saret applikazzjoni għall-benefiċċji tal-familja, tikkonkludi li l-leġiżlazzjoni tagħha hija applikabbli, iżda mhux bi dritt prijoritarju, din għandha tieħu deċiżjoni proviżorja minnufih, dwar ir-regoli prijoritarji li għandhom jiġu applikati, u, b'applikazzjoni tal-Artikolu 68(3) tar-Regolament (KE) Nru 883/2004, għandha tibgħat l-applikazzjoni lill-istituzzjoni tal-Istat Membru li hi tkun tal-fehma li jkollu l-kompetenza primarja. Minbarra meta l-istituzzjoni li tirċievi applikazzjoni mibgħuta skont l-Artikolu 60(3) tar-Regolament (KE) Nru 987/2009 tkun esprimiet id-dubji dwar id-deċiżjoni proviżorja fil-limitu stipulat ta' xahrejn, dik id-deċiżjoni proviżorja ssir definittiva, jew mid-data ta' meta l-istituzzjoni li rċeviet l-applikazzjoni tapprova d-deċiżjoni, jew jekk l-istituzzjoni li tkun irċeviet l-applikazzjoni ma tikkomunikax il-pożizzjoni tagħha dwar id-deċiżjoni proviżorja, meta jiskadu xahrejn minn meta tkun waslet l-applikazzjoni għand din l-istituzzjoni (skont liema tkun qabel). Skont l-Artikolu 68(3)(a) tar-Regolament (KE) Nru 883/2004 u l-Artikolu 60(3) tar-Regolament (KE) Nru 987/2009, is-suppliment differenzjali għandu jiġi kkalkulat u mħallas mingħajr dewmien malli l-persuna kkonċernata tkun intitolata għall-benefiċċju u l-Istat Membru jkollu l-informazzjoni meħtieġa biex jiġi kkalkulat is-suppliment differenzjali. Fil-każ li l-istituzzjoni li lilha tkun saritilha l-applikazzjoni għall-benefiċċji tal-familja tkun ħadet deċiżjoni proviżorja dwar ir-regoli prijoritarji li għandhom jiġu applikati iżda għad ma għandhiex l-informazzjoni kollha meħtieġa biex tkun tista' tikkalkula l-ammont tas-suppliment differenzjali b'mod definittiv, dik l-istituzzjoni, fuq talba tal-persuna kkonċernata għandha tikkalkula u tagħti s-suppliment differenzjali fuq bażi proviżorja, jekk dan il-kalkolu jkun possibbli bl-informazzjoni li jkollha skont l-Artikolu 68(3)(a) tar-Regolament (KE) Nru 883/2004 u l-Artikoli 7 u 60(3) tar-Regolament (KE) Nru 987/2009. Meta jkun hemm differenza fil-fehmiet bejn l-istituzzjonijiet konċernati dwar liema leġislazzjoni hija applikabbli bi dritt prijoritarju, għandhom japplikaw l-Artikoli 6(2) sa (5) u 60(4) tar-Regolament (KE) Nru 987/2009. Għalhekk, biex tkun iffaċilitata l-applikazzjoni uniformi tar-Regolamenti (KE) Nru 883/2004 u (KE) Nru 987/2009, il-Kummissjoni Amministrattiva taqbel li għandhom jiġu stabbiliti limiti ta' żmien aktar ċari għall-iskambju tad-dejta biex jingħataw u jiġu kkalkulati l-benefiċċji tal-familja skont ir-Regolamenti (KE) Nru 883/2004 u (KE) Nru 987/2009, u barra minn hekk għandu jkun hemm regoli aktar ċari dwar il-ħlas tas-suppliment differenzjali (anki fuq bażi proviżorja), Filwaqt li taġixxi skont il-kundizzjonijiet stabbiliti fl-Artikolu 71(2) tar-Regolament (KE) Nru 883/2004, IDDEĊIDIET KIF ĠEJ: Istituzzjoni għandha, mingħajr dewmien, tagħti l-informazzjoni meħtieġa kollha biex jiġi stabbilit intitolament u jiġi kkalkulat il-benefiċċju tal-familja li għandu jingħata lill-isitituzzjonijiet ikkonċernati ta' Stati Membri oħra. Bl-istess mod, f'każ li istituzzjoni ssir taf xi informazzjoni li tista' tkun rilevanti għal deċiżjoni dwar l-intitolament jew l-ammont ta' xi għotja ta' benefiċċji tal-familja, din għandha mill-iktar fis possibbli tibgħat l-informazzjoni rilevanti lill-istituzzjonijiet l-oħrajn ikkonċernati. Istituzzjoni għandha twieġeb minnufih kull talba ta' informazzjoni minn Stat Membru ieħor, u fi kwalunkwe każ, mhux aktar tard minn: xahrejn wara l-jum meta tkun waslet it-talba f'każ li jikkonċerna talba ta' pożizzjoni dwar deċiżjoni proviżorja dwar ir-regoli prijoritarji msemmijin fl-Artikolu 60(3) tar-Regolament (KE) Nru 987/2009, jew tliet xhur wara l-jum meta tkun waslet it-talba ta' informazzjoni f'kull każ ieħor. F'każijiet eċċezzjonali, meta, għal raġunijiet ġustifikati, ma jkunx possibbli għall-istituzzjoni li tkun irċeviet talba ta' informazzjoni li twieġeb fil-ħin tal-iskadenzi stipulati fil-paragrafu 2(b), din għandha tavża b'dan lill-istituzzjoni li tkun għamlet it-talba u tagħti r-raġunijiet għad-dewmien; u meta jkun possibbli, l-istituzzjoni għandha tindika meta se tagħti l-informazzjoni mitluba u żżomm l-istituzzjoni li tkun għamlet it-talba infurmata dwar kull tibdil taż-żmien indikat. Jekk ikun hemm mill-inqas żewġ Stati Membri kkonċernati, l-istituzzjonijiet kompetenti għandhom, jekk jintalbu, ipartu l-informazzjoni dwar il-qagħda familjari tal-benefiċjarji u l-ammont u r-rati tal-benefiċċji li jkunu tħallsu. Dawn it-talbiet ikunu suġġetti għall-iskadenzi msemmijin fil-paragrafu 2(b). Mingħajr ħsara għall-obbligu fil-paragrafu 1, fil-każ li jkun hemm talbiet ġeneriċi perjodiċi, jew biex jiġi kkontrollat l-ammont tal-benefiċċju jew biex jiġi vverifikat l-intitolament għall-benefiċċju li jkun ingħata mingħajr provi sodi, istituzzjoni kompetenti ma għandhiex tibgħat talba bħal din aktar spiss minn darba fis-sena, u bl-istess mod, l-istituzzjoni kompetenti li tirċievi dawn it-talbiet ma għandhiex tkun obbligata li twieġeb għalihom aktar minn darba fis-sena. Is-suppliment differenzjali għandu jiġi kkalkulat u mħallas mingħajr dewmien malli l-persuna kkonċernata tkun intitolata għall-benefiċċju u l-Istat Membru jkollu l-informazzjoni meħtieġa biex jiġi kkalkulat is-suppliment differenzjali. Is-suppliment jew is-suppliment proviżorju għandu jitħallas fil-perjodiċità stipulata fil-leġiżlazzjoni nazzjonali tal-Istat Membru kompetenti għall-ħlas tal-benefiċċji tal-familja. IL-KUMMISSJONI AMMINISTRATTIVA GĦALL-KOORDINAZZJONI TAS-SISTEMI TAS-SIGURTÀ SOĊJALI, It-terminoloġija li tintuża fid-Deċiżjoni H3 għandha tkun konsistenti biex kollox ikun ċar. Għalhekk, kull fejn tintuża l-espressjoni "(i)ppubblikat(a) għal", din għandha tiġi sostitwita bl-espressjoni "(i)ppubblikat(a) nhar il-". Meta tintuża l-espressjoni "konverżjoni applikabbli", din għandha tiġi sostitwita bl-espressjoni "konverżjoni ppubblikata". Il-kliem li ntuża fil-paragrafu 6 tad-Deċiżjoni Nru H3 kkawża d-diffikultajiet biex ġie interpretat u ġie applikat b'modi differenti minn Stat Membru għal ieħor. Għalhekk jeħtieġ li din id-dispożizzjoni tiġi emendata biex tkun ċara l-proċedura li għandha tiġi applikata, IDDEĊIDIET DAN LI ĠEJ: Fil-paragrafu 3 a) u 3 b) tad-Deċiżjoni Nru H3 l-espressjoni "(i)ppubblikat(a) għal" tiġi sostitwita minn "(i)ppubblikat(a) nhar il-". Fil-paragrafu 5 tad-Deċiżjoni Nru H3 l-espressjoni "konverżjoni applikabbli" tiġi ssostitwita minn "konverżjoni ppubblikata". Il-Paragrafu 6 tad-Deċiżjoni Nru H3 hija ssostitwita minn: "Għall-finijiet tal-Artikolu 90 tar-Regolament (KE) Nru 987/2009, id-data li għandha titqies biex tiġi kkalkulata r-rata tal-kambju applikabbli bejn żewġ muniti, għandha tkun: fil-każ li jkun hemm talba għal tpaċija mill-arretrati/pagamenti għaddejjin, il-jum tax-xogħol eżatt qabel il-jum li fih il-parti applikanti tkun bagħtet l-aħħar talba għat-tpaċija mill-arretrati/pagamenti għaddejjin; jew fil-każ li jkun hemm talba għal irkupru, il-jum tax-xogħol eżatt qabel il-jum li fih il-parti applikanti tkun bagħtet l-ewwel talba għall-irkupru. Għall-finijiet ta' dan il-paragrafu, jum tax-xogħol jirreferi għall-jum tax-xogħol meta l-Bank Ċentrali Ewropew jippubblika r-rati ta' referenza għall-kambju għal kull jum." Bid-Deċiżjoni 238/15/COL tas-17 ta' Ġunju 2015, l-Awtorità ta' Sorveljanza tal-EFTA ddeċidiet li tagħlaq il-proċedura formali ta' investigazzjoni skont l-Artikolu 4(4) tal-Parti II tal-Protokoll 3 tal-Ftehim dwar is-Sorveljanza u l-Qorti, mibdija fl-10 ta' Diċembru 2014 bid-Deċiżjoni Nru 543/14/COL, fir-rigward ta' (i) il-Kuntratt tal-Elettriku ffirmat minn Landsvirkjun hf. u PCC Bakki Silicon hf. iffirmat fis-17 ta' Marzu 2014 u (ii) l-Ftehim tat-Trażmissjoni minn Landsnet hf. u PCC Bakki Silicon hf. fis-7 ta' Frar 2014. Il-każ sar mingħajr skop minħabba l-irtirar tan-notifika mill-Istat tal-EFTA u l-fatt li l-kuntratti ġew itterminati mill-partijiet għalihom qabel ma daħlu fis-seħħ. It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit elettroniku tal-Awtorità ta' Sorveljanza tal-EFTA: L-awtorità ta' Sorveljanza tal-EFTA ma għandha l-ebda oġġezzjoni għall-miżuri ta' għajnuna mill-Istat segwenti: Is-16 ta' Settembru 2015 In-Norveġja F'reġjun(i) mhux assistit(i) Il-programm ta' infrastruttura tal-fjuwils alternattivi Il-baġits annwali tal-istat, li jiddeskrivu l-politika dwar l-enerġija u jipproponu l-baġit għas-sena ta' wara. Id-Deċiżjoni Parlamentari tal-5 ta' April 2001 ibbażata fuq propożizzjoni mill-Ministeru taż-Żejt u l-Enerġija tal-21 ta' Diċembru 2000. Id-Deċiżjoni Parlamentari li temenda l-Att dwar l-Enerġija tad-29 ta' Ġunju 1990 Nru 50 (energiloven). Il-Ftehim bejn il-Ministeru taż-Żejt u l-Enerġija, u Enova. L-aħħar verżjoni tal-ftehim, b'emenda li ġġib id-data tat-30 ta' Jannar 2015, tirregola l-objettivi għall-amministrazzjoni ta' Enova tal-Fond tal-Enerġija bejn it-28 ta' Ġunju 2012 u l-31 ta' Diċembru 2016. Regolament dwar il-Fond tal-Enerġija (vedteker for energifondet) jqiegħed il-Fond tal-Enerġija taħt il-Ministeru taż-Żejt u l-Enerġija u jistipula l-amministrazzjoni tiegħu minn Enova. Protezzjoni Ambjentali Għotja diretta Massimu ta' 100 % tal-ispejjeż eliġibbli It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma għandha ebda oġġezzjoni għall-miżuri segwenti ta' għajnuna mill-Istat: It-28 ta' Ottubru 2015 In-Norveġja Ir-Regolament 2005-12-21-1720 Għajnuna marittima Impjieg Rifużjoni tat-taxxa NOK 900 miljun stmati għall-ewwel nofs tal-2016 It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma għandha l-ebda oġġezzjoni għall-miżura ta' għajnuna mill-Istat segwenti: L-4 ta' Novembru 2015. In-Norveġja Estensjoni tat-tul ta' żmien u l-issikkar tal-kundizzjonijiet għall-eliġibbiltà tal-iskema ta' Fond għal Titjiriet Charter għan-Norveġja ta' Fuq Deċiżjonijiet baġitarji meħuda minn Troms, Finnmark u Nordland Rimborż tal-ispejjeż tal-operaturi turistiċi Turiżmu Għotja NOK 30 miljun (EUR 3,25 miljun) għal 3 snin Massimu ta' 25 % H51.1.0 — Trasport ta' passiġġieri bl-ajru It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq is-sit web tal-Awtorità ta' Sorveljanza tal-EFTA: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7948 — Hauptgenossenschaft Nord/Roth Agrarhandel, f' dan l-indirizz: Ċipru Klassi 2.3. Ħobż, pasti, kejkijiet, ħlewwiet, gallettini u prodotti oħra tal-furnara "Glyko Triantafyllo Agrou" hija taħlita ħoxna u omoġenea ta' petali tal-ward, zokkor u ilma, li tinħoloq matul il-proċess ta' preparazzjoni. Din tisserva b'mgħarfa u tittiekel bħala deżerta. Biex isir dan il-ħelu jintużaw dawn l-ingredjenti li ġejjin, fi proporzjon ta' 1:1:1 sa 1:11⁄2:1 rispettivament: zokkor Jiżdied ukoll il-meraq tal-lumi mat-taħlita finali (1 %). Il-"Glyko Triantafyllo Agrou" jiġi ppakkjat f'vażetti tal-ħġieġ (li jistgħu jiġu msaħħna f'temperaturi għoljin), imma ma hemm l-ebda piż minimu jew massimu. Dawn il-vażetti huma ppakkjati f'kaxxi tal-kartun u maħżuna f'temperatura ambjentali (f'post niexef u frisk). L-ippakkjar huwa parti mill-proċess ta' produzzjoni, u dan għandu jitwettaq fiż-żona ġeografika ddefinita (ara l-punt 3.6 hawn taħt). Sabiex titjieb it-traċċabbiltà, it-tikkettar għandu jsir wkoll fiż-żona ġeografika ddefinita. Dan minħabba li l-prodott huwa suxxettibbli ħafna għall-kontaminazzjoni. Il-kontaminazzjoni hija pprevenuta permezz tal-ippakkjar u t-tikkettar, li jiżgura li l-istadji kollha tal-proċess tal-produzzjoni jsiru fiż-żona ġeografika ddefinita, inkluż l-istadju finali. Il-"Glyko Triantafyllo Agrou" jiġi prodott fi ħdan il-konfini amministrattivi tal-Komunità ta' Agros. Għalkemm kwantitajiet żgħar ta' ħelu tal-imgħarfa tal-ward huma ppreparati minn produtturi oħra xi mkien ieħor f'Ċipru u barra mill-pajjiż, il-"Glyko Triantafyllo Agrou" huwa uniku minħabba, il-materja prima, jiġifieri l-petali tal-warda Damaskina, li teżisti fiż-żona ta' Agros; ir-rabta li żviluppat bejn il-prodotti tal-warda Damaskina u l-Komunità ta' Agros matul l-aħħar mitt sena jew aktar u u r-reputazzjoni li dawn kisbu; in-know-how tal-Komunità u b'mod partikolari l-uniku produttur kummerċjali tal-"Glyko Triantafyllo Agrou", li inkorpora fil-proċess ta' produzzjoni, il-metodi u l-għarfien espert tan-nisa tal-lokal li fl-antik kienu jippreparaw dan il-ħelu ġewwa darhom bħala mediċina. Iż-żona ġeografika hija kkaratterizzata minn mikroklima distinta, li hija tajba għall-ward Damaskin li jkun għadu qed jikber. Ir-rabta bejn il-warda Damaskina u l-karatteristiċi ambjentali taż-żona ta' Agros, ġejja mill-klima (klima friska, niexfa u muntanjuża) u mill-ħamrija. Agros tinsab f'altitudni ta' madwar 1 000 metru, li hija ideali għat-tkabbir tal-ward, kif jidher ċar mill-kwantitajiet kbar (madwar 70 %) imkabbra f'din il-Komunità. Barra minn hekk, din tinsab f'baċir naturali, biex b'hekk il-ward ikun protett mir-riħ tat-Tramuntana. It-temperaturi jvarjaw minn -5 °C sa 35 °C. Madankollu, huwa importanti li matul ix-xhur meta jibda t-tkabbir veġetattiv, it-temperaturi jkunu stabbli. Il-flutwazzjonijiet kbar fit-temperatura esperjenzati bejn Marzu u Ġunju jista' jkollhom effett negattiv fuq il-prodott. L-ammont ta' xita huwa stabbli wkoll; bl-istess mod, kwalunkwe varjazzjoni oħra tista' taffettwa b'mod negattiv il-ftuħ tal-fjura, u b'hekk taffettwa wkoll ir-rendiment. F'Mejju, meta l-ward jiftaħ u jiġi maħsud, normalment ikun hemm ftit xita u għalhekk ftit riskju ta' mard fungali, li huma l-kundizzjonijiet ideali għall-ħsad. Fl-aħħar nett, il-blat (gabbro u diabase) flimkien mat-tip ta' ħamrija (ta' konsistenza medja u rikka fil-materja organika), jipprovdu l-kundizzjonijiet tal-ħamrija adatatti għal din il-varjetà ta' ward. Minħabba l-kundizzjonijiet partikolari tal-ħamrija u tal-klima, il-Komunità ta' Agros qiegħda tiġi identifikata mat-tkabbir u mal-ipproċessar tal-ward Damaskin, u b'hekk b'rabta ma' dan, matul is-snin żviluppaw għadd ta' tradizzjonijiet kulturali. L-ewwel referenzi għall-ward Damaskin li jikber f'Ċipru jmorru lura għal tmiem is-seklu 19 u l-unika żoni li qatt ġew irreġistrati li jipproduċu wicc tar-rabà mdaqqas, kienu l-Komunitajiet ta' Mylikouri u ta' Agros, fatt li juri l-karatteristiċi distinti tagħhom. Fiż-żewġ żoni, it-tkabbir tal-ward żdied b'rata mgħaġġla wara l-1940, iżda Agros għadha sal-lum il-ġurnata tipproduċi aktar ward minn Mylikouri b'hekk nistgħu naslu għall-konklużjoni ċerta li l-kundizzjonijiet klimatiċi speċifiċi, flimkien mal-fatturi umani huma r-raġuni għaliex il-ward Damaskin ikompli jikber hemmhekk. Barra minn hekk, m'hemm l-ebda referenza bil-miktub għall-ħelu magħmul mill-ward Damaskin f'Mylikouri; l-ilma tal-ward biss jidher li huwa prodott f'dik iż-żona. Minbarra l-fatt li ż-żona ta' Agros hija adatatta sew għat-tkabbir tal-ward Damaskin, ta' min jinnota li skont studji xjentifiċi, 20 % biss tal-ispeċi kollha tal-ward huma kklassifikati bħala ward li jfuħu, 50 % huma kklassifikati li għandhom riħa dgħajfa u ll-bqija ma għandhom l-ebda riħa. Il-warda Damaskina hija fost l-20 % kklassifikati bħala ward li jfuħ u r-riċerka turi li r-riħa tagħha hija differenti minn ta' ibridi oħra. Għalhekk jista' jiġi konkluż li l-fwieħa speċifika tal-"Glyko Triantafyllo Agrou", li hija pprepata mill-petali tal-warda Damaskina, ġejja mill-proprjetajiet aromatiċi speċifiċi ta' din il-varjetà ta' ward. Barra r-rabta storika bejn Agros u l-ħelu tal-ward bl-imgħarfa, ir-rabta tal-Komunità mal-prodotti tal-warda Damaskina, tidher ukoll fil-ħajja kulturali tal-Komunità. Kull sena, f'nofs Mejju (jiddependi mit-temp), jiġifieri fi żmien il-ħsad, il-Komunità torganizza festival annwali tal-ward, fejn il-prodotti tal-warda Damaskina lokali jkunu ppreżentati, inkluż il-ħelu lokali. Il-warda saret l-emblema tal-Komunità, biex ngħidu hekk, u dan jidher minn pubblikazzjonijiet (reċenti u anqas reċenti) fejn jidher ir-raħal, u li jsemmu b'mod speċifiku l-prodotti tal-ward Damaskin tiegħu. fil-fatt li l-petali jibqgħu intatti u fil-konsistenza soda tagħhom fil-prodott finali; fil-konsistenza soda tat-taħlita aħħarija; fil-proporzjon għoli ta' petali tal-ward fit-taħlita finali. B'mod aktar preċiż, il-fatturi umani li jgħinu biex jagħtu lill-"Glyko Triantafyllo Agrou" il-karatteristiċi speċifiċi tagħha, speċjalment fir-rigward ta' fwieħa, kulur, petali intatti u proporzjon għoli ta' petali fit-taħlita huma deskritti hawn taħt: Il-ward huwa maħsud biss matul is-sigħat bikrin u friski ta' filgħodu, mill-ħamsa sat-tmienja ta' filgħodu, meta l-fjuri jkunu għadhom ma fetħux kompletament u l-petali jkunu għadhom niedja. Meta l-fjuri jinġabru fis-sħana, jonqsilhom il-kontenut tagħhom ta' żejt, peress li ż-żejt essenzjali jevapora mill-pil ċkejken tal-petali. Il-ward mbagħad jiġi ttrasportat immedjatament lejn il-faċilità tal-ipproċessar b'tali mod li l-preparazzjoni tal-ħelu tkun tista' tibda waqt li l-petali jkunu għadhom niedja u jfuħu. Il-fatt li l-azjendi agrikoli huma tant viċin tal-faċilità tal-ipproċessar huwa wkoll kruċjali, peress li jnaqqas b'mod minimu l-ħin ta' trasport tal-petali tal-ward u b'hekk il-kwalità u l-karatteristiċi aromatiċi tagħhom jibqgħu intatti meta dawn ikunu qed jiġu pproċessati. Meta l-ward jiġi msajjar għall-ewwel darba bl-ilma u z-zokkor, il-kaldarun jkun mgħotti b'għatu, biex tiġi minimizzata l-evaporazzjoni taż-żejt essenzjali u jiżgura li l-ħelu jassorbi kemm jista' jkun fwieħa. Il-fwar rilaxxat fil-bidu tat-tisjir għandu l-ogħla kontenut ta' żjut essenzjali (fwieħa) – minħabba li dan għandu punt tat-togħlija aktar baxx mill-ilma u jevaporaw l-ewwel – u jeħtieġ li jiġu f'kuntatt ma' superfiċe kiesħa sabiex jikkondensaw u jirritornaw fit-taħlita biex jiġu assorbiti. Il-ħsad bl-idejn li jsir b'attenzjoni kbira u d-distanza qasira ħafna mill-faċilità tal-ipproċessar jgħinu wkoll biex jiżguraw li l-petali tal-ward jibqgħu intatti, li hija kruċjali biex il-prodott finali jkollu konsistenza soda. Il-proporzjon ta' petali tal-ward fit-taħlita huwa fattur kruċjali ieħor, li jiżgura li t-taħlita jkollha konsistenza eħxen u li tkun aktar aromatika. Iż-żieda gradwali (f'żewġ stadji) taz-zokkor waqt il-preparazzjoni (it-tisjir) tgħin biex il-petali tal-ward isiru gradwalment u b'mod ugwali; dan huwa deċiżiv biex jiddetermina l-lewn u l-konsistenza tal-prodott finali. (it-tieni subparagrafu tal-Artikolu 6(1) ta' dan ir-Regolament) Klassi 1.1. Laħam frisk (u l-ġewwieni) L-età tat-tbiċċir hija mill-inqas ta' 81 jum għall-"Poulet de l'Ardèche" u mill-inqas ta' 150 jum għall-"Chapon de l'Ardèche". Karatteristiċi organolettiċi: il-"Poulet de l'Ardèche"/"Chapon de l'Ardèche" għandhom laħam sod, bi ftit xaħam, b'togħma intensa u kulur tal-laħam skur. Minħabba r-razez li jintużaw, il-kulur tal-ġilda u tas-saqajn huwa differenti (abjad jew isfar). Karatteristiċi tal-preżentazzjoni: il-karkassi tal-klassi A biss jinbiegħu f'biċċiet sħaħ; skont it-tradizzjoni, il-karkassi jinbiegħu f'biċċiet sħaħ li jiġu ppreżentati bit-tarsu mitwi taħt l-isternu tal-pollam; f'każ ta' qatgħat, il-biċċiet, li jinqatgħu esklussivament bl-idejn, għandhom ikunu konformi mal-kriterji tal-preżentazzjoni tal-klassi A. Modi ta' preżentazzjoni: evixxerata (piż minimu tal-karkassa = 1,3 kg għat-tiġieġa u 2,9 kg għall-ħasi); lesta għat-tisjir (piż minimu tal-karkassa evixxerata mingħajr il-qalb, il-fwied, il-qanżħa u l-għonq iżda bit-tarsu = 1,030 kg għat-tiġieġa u 2,530 kg għall-ħasi); imqatta'. Dawn il-laħmijiet jiġu ppreżentati friskji jew iffriżati. Il-"Poulet de l'Ardèche"/"Chapon de l'Ardèche" jitrabbew fil-beraħ b'aċċess liberu għall-ambjent fil-beraħ msaġġar, kopert b'mod naturali biċ-ċagħaq, mill-età ta' 42 jum. Iċ-ċereali jiffurmaw il-maġġoranza tal-alimentazzjoni ta' dawn l-annimali: Fil-fażi tal-bidu mill-1 jum sat-28 jum massimu: minimu ta' 50 % ta' ċereali; Fil-fażi tat-tismin mid-29 jum sat-tbiċċir: il-proporzjon medju pponderat ta' ċereali u prodotti miċ-ċereali fl-istadju tat-tismin ikun 80 % jew iktar. Din il-fażi tinkludi l-perjodu tat-"tkabbir" u t-"tlestija". Il-prodotti miċ-ċereali jirrappreżentaw massimu ta' 15 % tat-total taċ-ċereali u l-prodotti miċ-ċereali. L-alimentazzjoni tal-"Poulet de l'Ardèche"/"Chapon de l'Ardèche" hija magħmula minn 100 % ta' ħxejjex, minerali u vitamini. Ikun hemm minimu ta' żewġ tipi ta' ċereali preżenti. Il-proporzjon tax-xaħam totali tal-għalf ma jisboqx is-6 %. L-għalf mogħti ma jkollu ebda sustanza medika, inkluż il-kokkidjostati. Ir-regolaturi tal-flora naturali biss huma awtorizzati. Il-fażi tat-trobbija tikkorrispondi mal-perjodu minn meta l-flieles ta' jum jitqiegħdu fil-produzzjoni sat-tneħħija tal-pollam biex jittieħed fil-biċċerija. Id-distanza bejn il-post tat-trobbija u l-biċċerija hija inqas minn 100 km jew it-tul tal-vjaġġ bejn il-post tat-trobbija u l-biċċerija jkun inqas minn tliet sigħat. Il-qtugħ tal-karkassi jsir esklussivament bl-idejn. Il-pollam mibjugħa sħaħ jiġu ppreżentati bit-tarsu. Minbarra l-informazzjoni obbligatorja prevista mir-regolament dwar it-tikkettar tal-pollam, it-tikketta għandha jkollha: il-logo IĠP tal-Unjoni Ewropea; l-identifikazzjoni tal-biċċerija b'tikketta speċifika (il-marka EEC) jew fuq it-tikketta tal-piż/prezz imqiegħda fuq il-prodott maġenb it-tikketta informattiva. Iż-żona ġeografika tal-"Poulet de l'Ardèche"/"Chapon de l'Ardèche" hija prinċiplament il-firxa muntanjuża tal-Ardèche (il-muntanji ta' Vivarais) fil-parti tal-Lvant taċ-Ċentru tal-Massif Central. Iż-żona ġeografika hija magħmula mit-territorju tad-distretti li ġejjin: Id-distrett ta' Aubenas: il-muniċipalitajiet ta' Aubenas, Mercuer, Saint-Didier-sous-Aubenas. Id-distrett ta' Thueyts: il-muniċipalitajiet ta' Astet, Barnas, Chirols, Lalevade-d'Ardèche, Mayres, Meyras, Pont-de-Labeaume, Prades, Thueyts. Id-distrett ta' Villeneuve-de-Berg: il-muniċipalitajiet ta' Berzème, Darbres, Lussas, Mirabel, Saint-Gineis-en-Coiron, Saint-Jean-le-Centenier, Saint-Laurent-sous-Coiron, Saint-Pons. Il-muniċipalitajiet kollha tad-distretti ta': Bourg-Argental, Pélussin, Saint-Chamond, Saint-Chamond Sud, Saint-Genest-Malifaux. Id-distrett ta' La Grand-Croix: il-muniċipalitajiet ta' Doizieux, Farnay, La Grand-Croix, L'Horme, Lorette, Saint-Paul-en-Jarez, La Terrasse-sur-Dorlay. Id-distrett ta' Rive-de-Gier: il-muniċipalitajiet ta' Châteauneuf, Pavezin, Rive-de-Gier, Sainte-Croix-en-Jarez. Id-distrett ta' Bas-en-Basset: il-muniċipalitajiet ta' Bas-en-Basset, Malvalette. Id-distrett ta' Le-Puy-en-Velay Nord: il-muniċipalitajiet ta' Chaspinhac, Malrevers, Le Monteil. Id-distrett ta' Retournac: il-muniċipalità ta' Retournac. Id-distrett ta' Saint-Paulien: il-muniċipalitajiet ta' Lavoûte-sur-Loire, Saint-Vincent. Id-distrett ta' Solignac-sur-Loire: il-muniċipalitajiet ta' Le Brignon, Cussac-sur-Loire, Solignac-sur-Loire. Iż-żona ġeografika tal-"Poulet de l'Ardèche"/"Chapon de l'Ardèche" hija l-firxa ta' muntanji ta' Vivarais, firxa muntanjuża li tinkludi essenzjalment l-Ardèche, imma tmis ukoll mal-parti tal-Lvant ta' Haute-Loire u Sud de la Loire. Waħda mill-karatteristiċi ta' din iż-żona hija li hija magħmula esklussivament minn muniċipalitajiet li jinsabu fiż-żona tal-muntanji jew l-għoljiet, bi żvantaġġi marbuta mal-altitudni, ma' tlajja' weqfin u/jew mal-klima, li għandhom l-effett li jirrestrinġu sostanzjalment il-possibilitajiet tal-użu tal-art u liema art tista' tintuża għall-attivitajiet agrikoli estensivi. Il-klima taż-żona ġeografika hija klima bejn tal-muntanji medji u kontinentali, li tvarja skont l-istaġuni, b'tibdil kbir fit-temperatura, staġuni intermedji qosra ħafna u ambjent b'ħafna riħ. Iż-żona ġeografika hija karatterizzata wkoll minn ħamrija li toriġina minn blat vulkaniku antik, granit u shale. Il-punt komuni ta' dan il-blat huwa li huwa iebes imma jitfarrak faċilment, li jfisser li hemm ħafna ċagħaq fuq il-ħamrija fejn ikun il-pollam. L-industrija bdiet fis-snin sittin fit-Tramuntana tal-Ardèche, iżda l-iżvilupp ta' industrija lokali proprja tal-pollam ikkonkretizza fit-tmeninijiet, meta, fl-1985, il-bdiewa ħolqu s-"Syndicat de Défense des Volailles Fermières de l'Ardèche". L-iżvilupp tal-produzzjoni tal-"Poulet de l'Ardèche"/"Chapon de l'Ardèche" imrobbija barra u l-implimentazzjoni ta' speċifikazzjonijiet kwalitattivi saru f'kuntest ta' ambjent naturali li ma tantx huwa adatt għat-tkabbir intensiv tal-ħxejjex jew għat-trobbija intensiva tal-bhejjem, u kkaratterizzat minn azjendi tal-familja żgħar jew medji (medja ta' 35 ha) b'biedja mħallta (trobbija tal-bhejjem, kultivazzjoni tal-frott, frott aħmar, għads) u minn erjas żgħar ta' art disponibbli. Sabiex jinżamm il-karattru tradizzjonali tat-trobbija tal-pollam, il-bdiewa orjentaw ruħhom lejn produzzjoni estensiva u trobbija fil-beraħ tal-annimali. Għalhekk, id-densitajiet huma limitati kemm fil-binjiet u kif ukoll fil-beraħ. L-alimentazzjoni tal-annimali hija bbażata fuq proporzjon kbir ta' ċereali li jikkorrispondi mal-prassi tradizzjonali tal-bdiewa tal-Ardèche li kellhom il-prassi li jissupplimentaw il-porzjon li jkollhom fil-beraħ biċ-ċereali mir-razzett fil-ftit biċċiet ta' art kultivabbli. Il-bdiewa għażlu wkoll razez adattati għall-kundizzjonijiet naturali: kalmi, b'saħħithom u mobbli, adattati għall-karattistiċi tal-ambjent fil-beraħ. Barra minn hekk, dawn ir-razez jikbru bil-mod u b'hekk it-tbiċċir tal-annimali jkun jista' jsir f'età ikbar mill-medja. It-tneħħija tal-annimali darba biss u distanza tat-trasport qasira sal-biċċerija jevitaw li l-annimali jiġu stressjati. It-testijiet organolettiċi li jsiru lill-prodott identifikaw il-karatteristiċi li ġejjin li jiddistingwu l-"Poulet de l'Ardèche"/"Chapon de l'Ardèche" minn prodotti simili li ssib fis-suq: il-laħam huwa iktar sod, kemm tal-muskoli bojod (sidra) u kif ukoll tal-muskoli ħomor (koxox); il-laħam għandu inqas xaħam u togħma iktar intensa u kulur iktar skur. Il-biċċiet maqtugħa jinqatgħu esklussivament bl-idejn. Fil-każ tal-bejgħ ta' annimal sħiħ, il-"Poulet de l'Ardèche"/"Chapon de l'Ardèche" jiġi ppreżentat karatteristikament bit-tarsu mitwi taħt l-isternu. Ir-rabta kawżali bejn iż-żona ġeografika u l-"Poulet de l'Ardèche"/"Chapon de l'Ardèche" hija bbażata fuq ir-reputazzjoni ta' dawn il-prodotti kif ukoll fuq is-sengħa tat-trobbija. Sabiex jinżamm il-karattru tradizzjonali tat-trobbija tal-pollam, il-bdiewa għażlu produzzjoni tal-biedja speċifika: trobbija fil-beraħ (densitajiet limitati, tbiċċir iktar tard, l-użu tal-ambjent fil-beraħ). L-użu tar-razez b'saħħithom li jikbru bil-mod, l-għażla tal-alimentazzjoni bi proporzjon kbir ta' ċereali u l-użu tal-ambjent fil-beraħ li mhumiex uniformi u li għandhom "grit" naturali jippermettu l-produzzjoni ta' pollam bi kwalitajiet magħrufa tat-togħma, partikolarment għas-sodezza tal-laħam u għat-togħma intensa tagħhom. Il-proporzjon kbir ta' ċereali huwa importanti għat-tqegħid tax-xaħam intramuskolari u għalhekk għall-karatteristiċi tat-togħma tal-laħam. In-natura mhux uniformi tal-ambjent fil-beraħ jiffavorixxi l-iżvilupp tal-muskoli superjuri, partikolarment tal-koxox, kif ukoll l-eliminazzjoni tax-xaħam li jirriżulta fil-laħam bi ftit xaħam tal-"Poulet de l'Ardèche"/"Chapon de l'Ardèche". It-tbiċċir tal-"Poulet de l'Ardèche"/"Chapon de l'Ardèche" f'età ogħla mill-medja, jippermetti li l-laħam jikseb kulur iktar skur u togħma iktar intensa. Il-limitazzjoni tal-istress tal-annimali qabel it-tbiċċir tippreserva l-kwalità finali tal-karkassi, li hija wkoll iggarantita mill-qtugħ bl-idejn jew mill-preżentazzjoni tradizzjonali tal-biċċiet sħaħ. Ir-reputazzjoni tal-"Poulet de l'Ardèche"/"Chapon de l'Ardèche" ġejja kemm mill-mod tat-trobbija tradizzjonali kif ukoll mill-karatteristiċi organolettiċi tagħha. Din ir-reputazzjoni ssaħħet mit-tmeninijiet 'l hawn bl-iżvilupp tas-settur (xi mitt bidwi u iktar minn 150 binja) kif ukoll miż-żieda tal-bejgħ fix-Xlokk ta' Franza u lil hinn minnu. Ġiet ippruvata partikolarment bir-rebħ ta' diversi premji. Ingħatawlha diversi medalji tal-Concour Général Agricole: 1993 Midalja tal-Fidda, 1996 Midalja tal-Bronż, 1997 Midalja tal-Fidda. L-involviment tal-bdiewa fil-postijiet tal-bejgħ biex jispjegaw il-metodi tal-produzzjoni tagħhom u r-riċetti marbuta mal-prodotti tagħhom ikkontribbwixa għal dan is-suċċess. (it-tieni subparagrafu tal-Artikolu 6(1) ta' dan ir-Regolament) F'paġna 14, f'"4. Raġunijiet għar-reviżjoni" "Il-prodotti li allegatament se jiġu esklużi huma fittings ta' kondjuwits tal-elettriku (elbows, liwjiet u forma ta' T) b'distanza bejn il-kamin metrika standard ta' 1,5 mm skont il-forma metrika tal-ISO BS3463" "Il-prodotti li allegatament se jiġu esklużi huma fittings ta' kondjuwits tal-elettriku (elbows, liwjiet u forma ta' T) b'distanza bejn il-kamin metrika standard ta' 1,5 mm skont il-forma metrika tal-ISO BS3643"